แวะเวียนไปอุทัยเมื่อไหร่ ก็สนุกที่ได้แวะทานอาหารอร่อยๆ จิบกาแฟในร้านเล็กๆ น่ารักๆ และซื้อขนมทานให้เพลิดเพลิน และไปรอบล่าสุด กะว่าจะไปแวะร้าน"กอบกาแฟ" แถวตลาดพัฒนาร้านดัง เพราะเปิดเช้ามาก แต่มาสะดุดร้านใกล้ๆกันเข้า เลยเปลี่ยนใจลองแวะร้านใหม่ดูค่ะ

  Crossroads เป็นร้านกาแฟ ที่อยู่ในโครงสร้างอาคารไม้ ตรงตลาดพัฒนา ถัดจากร้านกอบกาแฟไปไม่กี่ห้อง ตกแต่งแนวปูนเปลือย ไม้ และเน้นไฟสีเหลือง ดูเผินๆ จะคล้ายกอบกาแฟ แต่มีความมาสคูลีนกว่าค่ะ ร้านเปิดปิดเวลา 7.00-21.00 และมีเบอร์โทรสอบถามเส้นทางได้ที่เบอร์ 

  ร้านขายกาแฟ ชา เบเกอรี่ และสายๆ จะมีอาหารทานเล่น อย่าง เฟรนช์ฟรายส์ ชีส นักเก็ต พร้อมด้วย โทสต์ ชนมปัง แบบอิ่มท้องมาขายค่ะ

  วันนี้ ยามเช้าเยี่ยงนี้ ลอง espresso ร้อน ราคา 40 บาท ราคามาตรฐานแถวนี้ค่ะ ส่วนรสชาติ เข้มและไม่เปรี้ยว ใช้ได้ทีเดียว (ส่วนตัวแอบชอบกาแฟที่นี่มากกว่าที่กอบกาแฟค่ะ) 

  ในส่วนขอการบริการ เครื่องดื่มออกไว น้องน่ารักพยายามมาทักทายพูดคุย ประทับใจค่ะ และย้ำว่ามาแต่เช้า มีแต่เครื่องดื่มนะคะ